cyanic-selkie/wikianc huggingface dataset:
लमजुङ राज्य
बीरमर्दन शाह (बीरनारायण शाह)
लमजुङका राजा बीरमर्दन शाहका काजी जयसिंह भण्डारी थिए । यिनको मीत्यारी गोर्खाका काजी कालू पांडेका छोरा वंशीधर पांडेसँग लगाएको थियो । वीरमर्दनशाहको जन्म मिति थाहा भएको छैन तापनि वि.सं. १८०२मा यिनी लमजुङका राजा भइसकेकाले उनका बाबु रिपुमर्दन शाहको मृत्यु भइसकेको बुझिन्छ । लमजुङका राजाहरू गोरखालीका पुस्तैनी शत्रु बनेका थिए । गोरखाका राजा पृथ्वीनारायण शाहले लमजुङ सँगभएको पुरानो सन्धिपत्रलाई तोडीदिए । त्यो समाचार सुनेका लमजुङका राजा बीरमर्दन शाहले तनहूँ, कास्की र पर्वतका राजाहरूलाई हात लिई एकत्व गर्न थाले । तदनुसार त्यस चौबीसी संगठनले गोरखामाथि आक्रमण गर्ने तयारी पनि गर्न थाल्यो । लमजुङ र पर्वतका राजाहरू मिलेर कास्कीका राजा सिद्धिनारायण शाहलाई हैरान पारेका थिए । फलस्वरूप कास्की चौबीसीबाट फुटेर गोरखातिर मिल्ने लक्षण थियो । गोरखाले कास्कीमा आफ्नो दूत पठाएर सम्बन्ध बढाउँदै लगेको थियो । उता चौबीसीको संयुक्त शक्तिले गोरखाको सिहानचोकमाथि दखल गर्न सफल भएको थियो । गोरखाका नरभूपालकी भित्रिनीपट्टिका रणरुद्र शाह र काजी कालू पांडेको युक्तिले सिहानचोकबाट चौबीसी फौज हट्न बाध्य भयो । वि.सं. १८११ को त्यो घटनाले लमजुङलाई ज्यादै मर्का पयो ।
वि.सं. १८१५ मा लमजुङ, कास्की, तनहूँ, भीरकोटजस्ता राज्य मिलेर पुनः गोरखामाथि आक्रमण गरे । कीर्तिपुरको दोस्रो आक्रमण १८१४ मा गोरखाको पराजीत भईसकेको थियो । त्यो रिस फेर्न चौबीसीको एकगठ भई सो आक्रमण गरिएको थियो । चेपेको किनारमा पुगेको चौबीसी सेनालाई रागिनाश गढीमा किल्लाबन्दी बनाइरहेको देखेर गोरखाले सिरानचोकगढी बनाएको थियो । गढी निर्माण गरी सकेर गोरखाले चौबीसीमाथि रागिनाशगढीमा घेराउ गर्दा लमजुङको धेरै योद्धा काटिए । त्यसै अवस्थामा कुञ्जर भण्डारी, पारथ भण्डारी लगाएत २५० जना लमजुङे पक्राउ पर्न गए । रागिनाशगढी र लाखाजुङ पनि गोरखाले दखल गर्दा लमजुङलाई साह्रै मर्का पर्यो । लमजुङलाई गोरखा बढ्दै गएकोमा प्रत्यक्ष खतरा बढीरहेको थियो र लमजुङ हडबडाउन थाल्यो ।
वि.सं. १८१९ मा मकवानपुरलाई गोरखाले विजय गरेपछि त्यसको प्रत्यक्ष प्रभाव चौबीसी र विशेष असर तनहूँलाई परेकोले चौवीसी राज्यहरू त्रशित हुन थाले । त्यसैले विभिन्न बहाना पारी चौबीसीका सल्लाह बमोजिम हर्मी, धुवाकोट, च्याङली, भिरकोट, देउराली र लकाङ जस्तागाउँमा दिउसै लूटपाट मच्चाउन थाले । वि.सं. १८२० फागुन -चैतमा भएको त्यस काण्डमा उता गोरखालीले शूरप्रताप शाहको नेतृत्वमा आक्रमण गर्दा दुवै पक्षमा केहीहताहत भए । लमजुङलाई गोरखा बढ्दै गएकोमा प्रत्यक्ष खतरा बढीरहेको थियो र लमजुङ हडबडाउन थाल्यो । वि.सं. १८२२ मा कीर्तिपुरमाथि गोरखालीले अधिकार गरेको थाहा पाएका लमजुङका राजा बीरमर्दन'शाहले गोरखामा आक्रमण गर्न सेना खटाउँदा गोरखाले पनि प्रत्याक्रमण गरे । दुवैको लाखाजुङमा भेट भएर युद्ध हुँदा लमजुङको सेना कमजोर भएकोले त्यहाँबाट हट्नुपर्यो । वि.सं. १८२९ (शाके १६९४) लमजुङका राजा बीरनारायण`शाह र आफ्ना दुई रानी सालधरा र श्रीसकलानकुमारी सहित तीन जनाले ईशानेश्वर महादेवको नाममा धर्मकर्म परब्रम्हार्थ १४० खेतको अन्न संकल्प गरेका थिए । लमजुङको कर्पुटारफाँटमा उभ्याइएको शिलालेखमा उत्कीर्ण अभिलेखले अतीत, बटुवा, फकीर, कुखुरा चल्ला सदावर्त राख्ने कामधर्ममा तत्पर रहने राजा रानीले जीवरक्षा तथा भवानीविश्वनाथ (शिवपार्वती) का नाउँमा गुठ राखिदिएका थिए । उपर्युक्त वर्णनबाट लमजुङ कर्पुटारस्थित प्राचीन ईशानेश्वर मन्दिरमाजाने जोगीहरूको पनि बस्ने खाने बन्दोबस्त त्यहाँका राजारानीले गरेको स्पष्ट भएको छ । ईशानेश्वर महादेवका अधिकृत पूजारीमा उपाध्याय सोती ब्राम्हणहरू रहेको पनि प्रमाणित भएको छ । ती सोतीहरूलाई ६० मुरी खेतलमजुङका राजाहरूले राखी नित्य नैमित्य पूजा चलाई बाँकीबचेको भोग गर्नु भन्ने लालमोहर नेपाल सरकारले गरिदिएको पनि पाइन्छ । त्यसरी मठ मन्दिरमा गुठी र ईश्वरका नाउमा तीर्थालू र जोगी जालन्धरलाई सुविधा पुऱ्याउने सदावर्त राखेको पाइनाले राजा वीरनारायण शाह धार्मिक, समाजसेवी र उदार भएको कुरा पनि प्रमाणित हुन गएको छ ।
लमजुङका राजा बीरनारायण शाहको राज्यकाल वि.सं. १८२५ मा गोरखाले कान्तिपुर र ललितपुरलाई वशमा पारेपछि तनहूँका राजा हरकुमारदत्त सेनले गोरखासँगआश्रित सन्धि गरे ।
नेपालमा विलय
गोरखाको पश्चिम विजय वि.सं. १८२७देखि शुरूभयो र त्यसको पहिलो धक्का तनहूँलाई नै पयो । वि.सं. १८२८ मा केहरसिंह बस्न्यातको नेतृत्वमा ६०० जति तालिमे र २००० जति बेतालिमे सिपाहीसहित तनहूँबाट,त्यति नै सिपाहीसाथ वंशराज पाण्डेले कास्कीको बाटो लाग्ने भए । यस्तो गोरखालीको ओइरो लाग्न गएको अवस्थामा लमजुङका राजा बीरनारायण शाहले सामना गर्नु ठीक नठानी गोरखा (नेपाल) को आश्रयमा रहन स्वीकार गरे । तदनुसार उनको जमानतस्वरूप आफ्ना छोरा बीरभूपाल शाहलाई काठमाडौं बस्न पठाउनु पर्ने भयो । लमजुङको रागिनाश गोरखाले लियो र केहरसिं बस्न्यातलाई लमजुङे राजाले शिरपाउ दिई लमजुङभित्रको चारनाल खेत फिर्ता गरिदिए । नेपाली सेनालाई तनहूँको सेना मद्दत गर्न पुग्यो र रिसिङ,भिर्कोट, गह्रौं, पैयूँ दखल गन्यो । वंशराज पांडेले कास्कीलाई वशमा लिई वर्षादमा केहरसिंह बस्न्यातसँग मिले । वर्षा आरम्भ भएको हुनाले पर्वतले लमजुङ र तनहूँलाई हात लिन खोजेका बेलामा क्याक्मी गह्रौं कोटमा ९६ जना तनहूँका सिपाही काटिए । त्यही निहुँमा तनहूँ नेपाल विरूद्ध भड्कियो । २००० चौबीसी र त्यति नै गोरखाली सतहूँमा भिडन्त हुँदा ५०० नेपाली काटिए भने केहरसिं बस्न्यात पनि मारिए । वंशराज पांडे मूर्छा पर्दा पक्रिए । नेपाली सेनामा भागदौड मच्चियो । भागेकालाई सेतीको छेउमा १४ दिन थुनिए । ढोर,सतहूँ, भिर्कोट, गहूँ र पैयूबाट भागाभाग भएपछि नेपालले पश्चिमतिर विजय गर्ने अभियान परित्याग गर्नुपयो । लमजुङले पनि गोरखाको विरूद्ध विद्रोह गर्यो र चौबीसीतिर लाग्यो ।/| वि.सं. १८३१ मा गोरखाका राजा पृथ्वीनारायण' शाह र १८३४ मा उनका उत्तराधिकारी प्रतापसिंह शाहको मृत्यु हुँदा नाबालक रणबहादुर शाहलाई गद्दीमा राखी नायब मुमा महारानी राजेन्द्रलक्ष्मीदेवीले नेपालको शासन चलाउन थालिन् । त्यसै अवसरमा वि.सं. १८३८ माघ २५ गते चौबीसीले नेपालमाथि आक्रमण गरे । कास्कीको सम्बन्ध गोरखासँग भएको हुनाले चौबीसीलाई साथ दिन अनकनाइरहेको बेलामा पर्वत र लमजुङका सेनाले बाध्य गराई आफ्नो खेमामा ल्याए । तनहूँको सिजुङमा ठाना बनाई बसेका नेपालीसेनालाई चौबीसीले लघारेर गोरखाको सिरानचोक गढीतिर बढ्यो । नेपाली सेना सिरानचोकमा जमेर बसेको हुनाले चौबीसी त्यहाँ नपुग्दै कास्कीका राजा सिद्धिनारायण शाहले युद्धमैदानबाट हात झिके । चिप्लेटीमा नेपाल र चौबीसीको युद्ध भयो । झिमऱ्याक र सिजुङमा भएको युद्धमा चौबीसीको हार भयो । पर्वतका राजा कीर्तिबम मल्ल साह्रै रिसाएकाले कास्कीमाथि लूट मच्चाए । त्यसपछि चौबीसीमा एकताको अभाव हुँदै गयो । वि.सं. १८३९ मा वंशराज पांडेले.लमजुङको राजधानीमा घेराउ गर्दा तनहूँ र लमजुङका राजाहरू मनाङको बाटो भाग्दै पर्वत दाखिल भएर रामनगर.पुगे ।II।गते लमजुङका राजा बीरमर्दन शाह भाग्दा उनका छोरा बीरभूपाल शाह लमजुङमा परिवारसाथ थिए । नेपालसँग राजा बीरमर्दन शाहले काशीवास जान परिवार मगाउँदा पठाइएकोले उनी त्यतै लागे । त्यसरी १८३९ कार्तिक १८ लमजुङ राज्य पूर्णत: नेपालमा सम्मिलित भयो । लमजुङका अन्तिम राजा बीरमर्दन शाह एक साहसी, स्वाभिमानी र योद्धाथिए । नेपालले चौबीसी नलिई नछोड्ने वातावरण बनाएको हुनाले लमजुङले नेपाल सामु हार स्वीकार्नै पर्यो । सके सम्म लमजुङ राज्यको रक्षा गर्न वीरमर्दन शाहले चाहेका भए पनि केही लागेन । चौबीसीहरूमा स्थायी एकता नहुनाले र ती राज्यहरू टाढा पर्नाले पनि आपसमा मद्दत मिल्न कठीन परेको थियो । परिणामस्वरूप तनहूँको साथै लमजुङ पनि नेपालको गास बन्यो । वि.सं. १५५० देखि १८३९ सम्म ३०० वर्ष सम्म लमजुङ स्वतन्त्र राज्यको रूपमा रही विशाल नेपालमा सम्मिलित हुन पुगेको थियो ।
राणा कालिन समय
जङ्गबहादुर राणा वि. सं. १९१४ सम्ममा ज्यादै शक्तिशाली वने जसको फलस्वरुप राजाको लाल मोहर प्राप्त गरी कास्की तथा लमजुङको श्री ३ महाराज तथा मुलुकको प्रधानमन्त्री बन्न पुगे ।
प्रशासनिक विभाजन
राजा रिपुमर्दन शाहले लमजुङलाई शासनमा सजिलो रहोस् भनी २७ मौजामा विभक्त गरिदिएका थिए । मौजा भन्नाले सानो राज्य, प्रदेश, अंचल र जिल्लाको सुविधाजनक इलाकाहरूलाई एकै ठाउँमा राखी विभाजन गर्ने पद्दतिलाई व्यवहार गरेको इलाकालाई जनाउँछ । लमजुङका २० मौजाहरू यसप्रकार छन् ।
एङ्गुइला
एन्गुला बेलायती स्वशासित राष्ट्र हो ।
ईमेल
इमेल
देवी अहिल्या विश्वविद्यालय
देवी अहिल्या विश्वविद्यालय भारतीय राज्य मध्य प्रदेशको इंदौर स्थित एउटा विश्वविद्यालय हो।
आख्यानको उद्भव
आख्यानको उद्भव डा. इश्वर बरालद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
महर्षि महेश योगी वैदिक विश्वविद्यालय
महर्षि महेश योगी वैदिक विश्वविद्यालय भारतीय राज्य मध्य प्रदेशको कटनी स्थित एउटा विश्वविद्यालय हो।
राष्ट्रिय यथार्थवादी पार्टी नेपाल
राष्ट्रिय यथार्थवादी पार्टी नेपाल नेपालको एक राजनीतिक दल हो। यो पार्टीका वर्तमान अध्यक्ष विष्णुबहादुर कार्की हुन्। राष्ट्रिय यथार्थवादी पार्टी नेपालको केन्द्रीय कार्यालय काठमाडौंको स्वयम्भुमा छ। यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह डाँफे थियो। राष्ट्रिय यथार्थवादी पार्टी नेपालले संविधान सभा निर्वाचन २०७० मा प्रत्यक्ष तर्फ कुल ९५३ मत प्राप्त गरेको थियो भने समानुपातिक तर्फ ५,५०५ मत प्राप्त गरेको थियो।
टाइला वाइन
टाइला वाइन (जन्म १६ अक्टोवर १९८२) एक अमेरिकन अश्लील चलचित्र अभिनेत्री हुन ।
२०१४ फिफा विश्वकप छनौट
२०१४ फिफा विश्वकप छनौट प्रतियोगिता फिफा ले २०१४ फिफा विश्वकप मा खेल्ने ३१ टोलीको छनौट का लागि आयोजना गरेको थियो भने ब्राजिल आयोजक का रूपमा अघि नै प्रवेश गरेको टिम हो।
उच्च गोलकर्ताहरू
२.८ को औसतले कुल ८१६ खेलमा २२८६ गोल गरिएको थियो।
महात्मा गान्धी चित्रकूट ग्रामोदय विश्वविद्यालय
महात्मा गान्धी चित्रकूट ग्रामोदय विश्वविद्यालय भारतीय राज्य मध्य प्रदेशको चित्रकूट स्थित एउटा विश्वविद्यालय हो।
जेलवाङ
जेलवाङ रोल्पा जिल्लामा अवस्थित एक गाउँ विकास समिति हो।
याहु! मेल
'''याहु! मेल''' सन् १९९७ मा अमेरिकी कम्पनी याहुबाट सुरु गरिएको एक इमेल सेवा हो। याहूले चार विभिन्न इमेल योजनाहरू प्रदान गर्दछ जसमा, तीन व्यक्तिगत प्रयोगका लागि रहेका छन् जस्तै (आधारभूत, प्लस, र विज्ञापन रहित) र अर्को व्यवसायको लागि। जनवरी २०२० सम्म याहु! मेलका २२ करोड ५० हजार प्रयोगकर्ता रहेका थिए।
प्रयोगकर्ताहरूले वेबमेल प्रयोग गरेर उनीहरूको मेल बाकसमा पहुँच गर्न र व्यवस्थित गर्न सक्दछन् जसलाई वेब ब्राउजर प्रयोग गरी गर्न सकिन्छ। केहि खाताहरूले मानक मेल सौजन्यविधिको उपयोगलाई पनि समर्थन गरेका छन्। सन् २०१५बाट यसको वेबमेल सेवाले गैर-याहु इमेल खाताहरू प्रबन्ध सेवा पनि समर्थन गर्दछ।
धेरै वर्षसम्म, प्रयोगकर्ताहरूले या त @ याहु डटकम वा राष्ट्रिय डोमेन नाम जस्तै (फ्रान्समा @याहु डट एफआर, इतालीमा @याहु डटआइटी आदि) प्रयोग गरेर खाताहरू खोल्न सक्षम भएका थिए। हाल, याहु!ले मात्र @याहु डटकम'' खाताहरू दर्ता गर्न अनुमति दिन्छ।
आधुनिक आलोचना अनेक रूप अनेक पठन
आधुनिक आलोचना अनेक रूप अनेक पठन कृष्ण गौतमद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
याहु! मेल
मञ्चहरू
याहुको लागि मोबाइल अनुप्रयोग एन्ड्रोइडमा गुगल प्ले र आइओएसको लागि एप स्टोर मार्फत अभिभारण गर्न सकिन्छ। अनुप्रयोगको दुबै संस्करणले मोबाइल उपकरणको सञ्चालन प्रणालीमा आधारित रहेर एउटै कार्य क्षमताहरूको प्रदर्शन गर्दछन्। सूचना खोलेर सन्देश मार्फत जवाफ दिने, छुट्टै अभिलेख राख्ने, मेटाउने र सूचनाहरू ताराङ्कन गर्ने सेवाहरू पनि यसमा समावेश छ। यो धेरै भाषाहरूमा उपलब्ध छ।
चेपुवा
चेपुवा नेपालको कोशी अञ्चलको सङ्खुवासभा जिल्लाको एक गाँउ विकास समिति हो। यो ठाउँमा लगभग ४५० वटा घरधुरी छन्। यस स्थानमा भोटे जातिको बसोबास रहेका छन् । नेपालको संविधान २०७२, असोज ३ गतेको घोषणा पछि नेपाल संघीय राज्यमा प्रवेश गरेकोले साविकको यो चेपुवा गा.वि.स. हाल भोटखोला गाउँपालिका वडा नं.२ भएको छ। यो क्षेत्रमा बसोबास गर्ने सबैले बौद्ध धर्म मान्ने गर्दछ।
नेपालआमा पार्टी
नेपालआमा पार्टी नेपालको एक राजनीतिक दल हो। यो पार्टीका वर्तमान अध्यक्ष रोमलाल गिरी हुन्। नेपालआमा पार्टीको केन्द्रीय कार्यालय काठमाडौंको नयाँवानेश्वरमा छ। यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह आमाको काखमा बच्चा थियो। नेपालआमा पार्टीले संविधान सभा निर्वाचन २०७० मा प्रत्यक्ष तर्फ कुल १,५४२ मत प्राप्त गरेको थियो भने समानुपातिक तर्फ ५,४९१ मत प्राप्त गरेको थियो।
चेपुवा
जनसङ्ख्या
नेपालको सन् २००१को जनगणना अनुसार चेपुवाको जनसङ्ख्या १९१६ छ। यस मध्य पुरुष ५०%, र महिला ५०% छन्।
मनीष पाण्डे
मनीष कृष्णानन्द पाण्डे (अङ्ग्रेजी :Manish Krishnanand Pandey) (जन्म : १० सेप्टेम्बर १९८९, नैनीताल, उत्तराखण्ड) एक भारतीय क्रिकेट खेलाडी हुन् । मनीष कर्नाटकको लागि घरेलु म्याच खेल्छन् र इन्डियन प्रिमियर लिगमा कोलकाता नाइट राइडर्सको तर्फबाट खेल्छन् । उनले सन् २०१५ जुलाई १४ मा भारत—जिम्बाब्वे शृङ्खलाबाट आफ्नो एकदिवसीय अन्तर्राष्ट्रिय क्रिकेटको सुरुवात गरेका थिए तथा १७ जुन २०१६ मा ट्वान्टी२० करियरको सुरुवात गरेका थिए ।
नमस्ते झरना
नमस्ते झरना धनकुटाको साँगुरीगढी गाउँपालिकामा रहेको छ। नेपालको पूर्वी भागमा रहेको प्रमुख पर्यटकीय स्थल भेडेटारबाट यो झरना लगभग आठ किलोमिटरको दुरीमा सिम्सुवा भन्ने स्थानमा रहेको छ। यो झरना अनुमानित ८० मिटर अग्लो रहेको छ। यो झरनाको शीरलाई लिम्बुनी लोहोसे भनिन्छ।
पर्यटन
यो झरना हेर्न आउने आन्तरिक तथा बाह्य पर्यटकहरूको सङ्ख्या बढ्दो छ। यो झरनामा रमाइलो र वनभोज गर्नको निमित्त नेपालको पूर्वी जिल्लाहरू धनकुटा, झापा, मोरङ, सुनसरीबाट हरेक वर्ष ठूलो सङ्ख्यामा पर्यटकहरू आउने गरेका छन्।
भूगोल
यो झरना धरान-धनकुटा मार्गमा रहेको सिम्सुवा मोडबाट खालै खोला भएर उकालो लागेर झरना नजिक पुग्न सकिन्छ। झरना भएको मूल स्थानसम्म पुग्न पैदल बाटोको प्रयोग गर्नुपर्छ।
इंदिरा गांधी राष्ट्रीय जनजातीय विश्वविद्यालय
इन्दिरा गान्धी राष्ट्रिय जनजातीय विश्वविद्यालय भारतीय राज्य मध्य प्रदेशको अमर कंटक स्थित एउटा विश्वविद्यालय हो।
आधुनिक नेपाली साहित्यको एक झलक
आधुनिक नेपाली साहित्यको एक झलक रत्नध्वज जोशीद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
फुलचोकी
फुलचोकी ललितपुर जिल्लाको प्रसिद्ध पर्यटकीय स्थल हो । यो स्थान पाटन देखि करिब १० किलोमिटर दक्षिण पूर्वमा अवस्थित छ । ". समुद्री सतह देखि २,७६२ मि ,को उचाईमा रहेको यस पर्वत काठमाडौ उपत्यकाको सबैभन्दा अग्लो स्थान हो । यहाँको प्रमुख विशेषताहरूमा कुनै पनि वाधा विना चारै तर्फको ३६० डिग्रीको कोणमा सम्पूर्ण तराईको समथर फाँट देखि उत्तरका गगन चुम्बी हिमालयहरू सम्म । यहाँको अन्य आकर्षणहरूमा यहाँको वनस्पति तथा वन्यजन्तुहरू पनि हुन् ।यो स्थान विभिन्न किसिमका पुतलीहरू, २५० भन्दा बढी प्रजातीका चराहरू र चितुवा र मृगहरु समेत । सेता , प्याजी र राता रंगका गुराँस र विभिन्न किसिमका सुनाखरीहरूले पर्यटकहरूको मन लोभ्याउँछ ।यस प्रगमकारको रंगमय र सुगन्धित वातावरण रहने यस फुलचोकीको अर्थ भने "फूल पर्वत" भन्ने हुन्छ ।
फूल चोकीको शिखरमा टेलिभिजन र रेडियोका प्रसारण एन्टेनाहरू रहेका छन् र यहाँ फूलचोकी माईको सानो एक मन्दिर पनि रहेको छ, यसै शिखरको तल गोदावरीमा फूलचोकी माताको अर्को पनि मन्दिर रहेको छ सेन्ट जेभियर कलेजको पछाडि ।
यसै शिखरको फेदिमा गोदावरी अवस्थित छ जसको पनि पर्यटकीय र वैज्ञानिक महत्त्वहरू रहेका छन् ।
उपन्यासको सौर्न्दर्यशास्त्र
उपन्यासको सौर्न्दर्यशास्त्र डा. ऋषिराज बरालद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
सिलुवा
जनसङ्ख्या
बि.स.२०६८ को जनगणना अनुसार सिलुवा गाविस को जनसङ्ख्या ४,९८८ रहेको छ । यो गाविसमा १,०३५ वटा घर छन ।
पूर्वोत्तर पर्वतीय विश्वविद्यालय,
पूर्वोत्तर पर्वतीय विश्वविद्यालय, भारतीय राज्य मेघालयको सिलोङ्ग स्थित एउटा विश्वविद्यालय हो।
२०१८ आइसिसी वर्ल्ड ट्वान्टी-ट्वान्टी
आइसिसी वर्ल्ड ट्वान्टी-ट्वान्टी प्रतियोगिता आइसिसी वर्ल्ड ट्वान्टी-ट्वान्टी को सातौ संस्करण हो । यो आइसिसी टुर्नामेन्ट २०१८ मा आयोजित हुनेछ । जुन २०१६ मा अन्तर्राष्ट्रिय क्रिकेट परिषद को अनुसार यस विश्वकपको मेजबानी दक्षिण अफ्रिका गर्नसक्छ ।
ओझेलमा परेकाहरू
ओझेलमा परेकाहरू शरद्चन्द्र शर्मा भट्टर्राईद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
एडुवार्ड बेर्नस्टाइन
एडुवार्ड बेर्नश्टाइन (सन् १८५०-१९३२) - जर्मन सामाजिक-जनवादको र दोस्रो इन्टरनेसनलको घोर अवसरवादी धाराका एक जना नेता, संशोधनवाद तथा सुधारवादकअ सिद्धान्तकार । उनी उन्नाइसौँ शताब्दीको आठौँ दशकको मध्यदेखि सामाजिक-जनवादी आन्दोलनमा सरिक भएका थिए । सन् १८८१ देखि १८८९ सम्म जर्मन सामाजिक-जनवादी पार्टीको केन्द्रीय मुखपत्र (Der Sozialdemokrat) ('सामाजिक-जनवादी') का सम्पादक रहे । सन् १८९६-१८९८ ताका Die Neue Zeit ('नयाँ समय') पत्रिकामा 'समाजवादको पूर्वाधारहरू र सामाजिक-जनवादको कार्यभार' भन्ने शीर्षकअन्तर्गत छुट्टै पुस्तकको रूपमा प्रकाशित गरियो । यस रचनामा उनले खुलस्त रूपमा नै क्रान्तिकारी मार्क्सवादका दार्शनिक, आर्थिक तथा राजनीतिक आधारहरूमा संशोधन ल्याउने आह्वान गरेका थिए । पुँजीवादअन्तर्गत मजदुरहरूको आर्थिक अवस्था राम्रो तुल्याउने हेतुले सुधारको निम्ति संघर्ष गर्नुलाई बेर्नश्टाइनले मजदुर आन्दोलनको मुख्य कार्यभार घोषित गरे, साथै "आन्दोलन नै सबैथोक हो, अन्तिम लक्षय त केही पनि होइन" भन्ने अवसरवादी सूत्रवाक्य प्रस्तुत् गरे । प्रथम विश्वयुद्ध (सन् १९१४-१९१८)को अवधिमा उनले सामाजिक-अन्धराष्ट्रवादी स्थिति अपनाएका थिए । त्यसपछिका वर्षहरूमा पनि साम्राज्यवादी पुँजीजीवीवर्गकै नैतिको समर्थन गर्दे रहे र अक्टोवर समाजवादी क्रान्तिको तथा सोभियत सङ्घको विरोध गरे ।
हैदराबाद
हैदराबाद (तेलुगु: హైదరాబాదు,उर्दू: حیدر آباد) भारतका राज्यहरु तेलङ्गना तथा आन्ध्र प्रदेश का संयुक्त राजधानी हो । ६५० वर्ग किलोमिटर क्षेत्रफल मा रहेको यो सहर मूसी नदीको किनार मा अवस्थित छ । हैदराबाद लाई 'निज़ामों हरूको शहर' तथा 'मोतिहरूको शहर' पनि भन्ने गरिन्छ । यो भारत को सर्वाधिक विकसित नगरहरु मध्ये एक हो र भारत मा सूचना  प्रविधि एवम् जैव प्रविधि को केन्द्र बन्दै गहिरहेको छ। हुसैन सागरबाट विभाजित, हैदराबाद र सिकंदराबाद जुम्लया शहर हो । चारमीनार, प्लेग महामारी को अन्तय को सम्झना स्वरुप मुहम्मद कुली कुतुब शाह ले १५९१ में, शहर को बीच भागमा बनएका थिए। गोलकुन्डा को क़ुतुबशाही सुल्तानहरु द्वारा बसाइएको यो शहर आकर्षित भवनहरु र जिब्रो रसाउने खाना हरूको कारणले प्रख्यात रहेको छ । भारत को नक्सामा एउत प्रमुख पर्यटन स्थल को रूपमा आफ्नो बेग्लै पहिचान राख्द छ।
स्थापना
गोलकोण्डा को पुराना क़िला राजधानी का लागि अपर्याप्त सिद्ध भयो र यसका कारणले लगभग १५९१ मा क़ुतुबशाही वंशमा पाँचौँं, मुहम्मद कुली क़ुतुबशाह ले पुराने गोलकोंडा भन्दा केही मील परा मूसी नदी को किनारमा हैदराबाद नामक नयाँ नगर बनाएका थिए।
नामकरण
हैदरबाद नाम को पछाडी धेरै धारणाहरु छन् । एक प्रसिद्ध धारणा मानिएको छ कि यस शहर्लाई बसाइ सकेपछी मुहम्मद कुली कुतुब शाह ले एक स्थानीय [बंजारा] केटी भागमती सङ्गा प्रेम गर्न बसे। केटिसङ्ग [विवाह] पश्चात [इस्लाम] स्वीकार गरे र उसका नयाँ नाम हैदर महल राखे - र शहर लाई पनि नयाँ नाम हैदराबाद राखे(अर्थात : "हैदर द्वरा बसाइएको शहर")
जनता दल युनाइटेड
जनता दल युनाइटेड नेपालको एक राजनीतिक दल हो। यो पार्टीका वर्तमान अध्यक्ष विश्वनाथप्रसाद अग्रवाल हुन्। जनता दल युनाइटेडको केन्द्रीय कार्यालय ललितपुरको जावलाखेलमा छ। यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह शंख थियो। जनता दल युनाइटेडले संविधान सभा निर्वाचन २०७० मा प्रत्यक्ष तर्फ कुल ५२२ मत प्राप्त गरेको थियो भने समानुपातिक तर्फ ५,३९६ मत प्राप्त गरेको थियो।
कविता-चर्चा
कविता-चर्चा कुमारबहादुर जोशीद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
कवि माधव घिमिरे र उनको काव्यचिन्तन
कवि माधव घिमिरे र उनको काव्यचिन्तन भानुभक्त पोखरेलद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
प्रिया राय
प्रिया राय (जन्म २५ डिसेम्बर १९७७) एक भारतीय-अमेरिकन अश्लील चलचित्र अभिनेत्री हुन ।
प्रारम्भिक जीवन तथा करियर
प्रिया रायको जन्म भारतको नयाँ दिल्लीमा भयो र उनी दुई वर्षको उमेरमा आफ्ना बाबुआमासँग अमेरिका गईन । उनले मोडेलिङबाट करियरको शुरुवात गरिन । उनी २००७ मा अश्लील चलचित्र क्षेत्रमा प्रवेश गरिन । उनी अश्लील चलचित्र क्षेत्रमा प्रवेश गर्नु पूर्व १२ वर्षसम्म कामित्तेजक नर्तकीको रूपमा काम गरिन ।
कुमारी चलचित्र भवन
कुमारी चलचित्र भवन नेपालको राजधानी सहर काठमाडौँको कमलपोखरीमा रहेको एक चलचित्र भवन हो। लगभग २० वर्षदेखि निरन्तर रूपमा कुमारी सिनेमाले नेपाली सिनेमा पारखिहरूलाई नेपाली, हिन्दी र अङ्ग्रेजी भाषाको चलचित्रबाट मनोरञ्जन प्रदान गरिरहेको छ। क्वेस्ट इन्टरटेन्मेन्ट प्रा. लि.को ब्यानरमा स्थापना भएको कुमारी सिनेमा पछिल्लो समयमा आएर क्यूएफएक्स सिनेमाज अन्तर्गतका सिनेमाघरहरूसँग गाभिएको छ। कुमारी सिनेमाका मुख्य व्यवस्थापक नकिम उद्दिन, भाष्कर ढुङ्गाना र राजेश सिद्धि हुन् भने प्रमुख कार्यकारी अधिकृत रोशन अडिगा हुन्।
इतिहास
पहिले कुमारी सिनेमा एक सामान्य हलको रूपमा सञ्चालित थियो। सन् २००५ मा यसको व्यवस्थापन क्वेस्ट इन्टरटेन्मेन्ट प्रा. लि.ले लिएपछि कुमारी सिनेमालाई मल्टिप्लेक्सको रुप दिइयो। त्यसपछि कुमारी सिनेमा भवनलाई आधुनिक रूप दिइयो। त्यहाँ रहेको एकमात्र हललाई दुईवटा हलमा विभाजित गरियो जसको सिट क्षमता क्रमशः ३०७ सिट र २३६ सिट रहेको छ। नेपालमा पहिलोपटक 3D सिनेमा भित्राउने हलपनि कुमारीनै हो। सन् २००९मा कुमारी सिनेमा हलमा अवतार भन्ने अङ्ग्रेजी थ्रिडी चलचित्र लागेको थियो।
संरचना र सुविधाहरू
आधुनिक समाजको मागलाई मध्यनजर गर्दै कुमारी सिनेमा हलले आफ्नो भवनभित्र दर्शकहरुका लागि अतिरिक्त सुविधाहरूको व्यवस्था गरेको छ। शुलभ र पर्याप्त पार्किङ स्थल, सुविधाजनक टिकट काउन्टर, कम्प्युटर स्क्यानिङ प्रविधिको अत्याधुनिक टिकट र वाइफाइ हटस्पट यसका केही उदाहरण हुन्। चलचित्र हेराइलाई अझ सहज बनाउनका दर्शकहरुका लागि आरामदायी सिटहरूको ब्यवस्था गरिएको छ। कुमारीका दुबै हलमा एचडी प्रविधिको स्क्रिन र ५.१ डल्बी डिजिटल सराउन्ड साउन्ड सिस्टम जडान गरिएको छ। चलचित्र भवनभित्र खाजाघर पनि छ जहाँ बसेर विभिन्न किसिमका परिकार र पेय पदार्थहरूको स्वाद लिन सकिन्छ। यहाँ हरेक दिन बिहानीको शोमा ५०% र दिउँसोको पहिलो शोमा २५% छुट पाइन्छ। अन्य दिनको तुलनामा यहाँ शुक्रबार, शनिबार र आइतबार टिकटको मूल्य बढी हुन्छ। विशेष तयारीका साथ कुमारी सिनेमामा धेरैजसो नेपाली चलचित्रहरूको प्रिमियर शो पनि गरिन्छ जसमा नेपाली चलचित्र उद्दोगसँग सम्बन्धित विभिन्न व्यत्तिहरूको उपस्थिति रहन्छ। कुमारी सिनेमामा चलिरहेको कुनैपनि चलचित्रको कुनैपनि सोको टिकट अनलाईनमार्फतपनि खरिद गर्न सकिन्छ। यसका लागि क्यु.एफ.एक्स सिनेमाको औपचारिक वेवसाइटमा गइ क्यु.एफ.एक्स क्लबको सदस्य बन्नुपर्ने हुन्छ अनि त्यसपछि कुनैपनि शोको टिकट खरिद अथवा बुक गर्न सकिन्छ।
ओट्टो बिस्मार्क
ओट्टो एडवार्ड लेओपोल्ड बिस्मार्क (सन् १८१५-१८९८) - प्रुशिया/प्रशा र जर्मनीका राजकीय कार्यकर्ता तथा कुटनीतिज्ञ। सन् १८७१-१८९० मा बिस्मार्क जर्मन साम्राज्यका रेइखचान्सलर रहेका थिए।
याहु! फाइनेन्स
'''याहु! फाइनेन्स''' ( याहु! वित्त) एक अनलाइन सम्पत्ति वेबसाइट हो जुन याहु! सञ्जालको एक भाग हो। यसले फाइनेन्सीय समाचार, डाटा र टिप्पणी सहित स्टक उद्धरण, प्रेस विज्ञप्ति, फाइनेन्सीय प्रतिवेदन र मूल सामग्रीहरू प्रदान गर्दछ। यसले व्यक्तिगत फाइनेन्स व्यवस्थापनको लागि केहि अनलाइन उपकरणहरूको पनि प्रस्ताव गर्दछ। अन्य वेबसाइटहरूको एक विस्तृत श्रृङ्खलाहरूबाट साझेदार सामग्रीहरूको जारीका अतिरिक्त, यसका कर्मचारी पत्रकारहरूको टोलीले मौलिक सामग्रीहरू यसमा सार्वजनिक गर्दछन्।
जुन २०१७ सम्म, याहु! फाइनेन्स भरिजोनको सहायक ओथको एक भाग हो। मासिक ट्राफिकका आधारमा यो संयुक्त राज्य अमेरिकाको सबैभन्दा ठूलो व्यापारी वेबसाइट हो।
विकास इतिहास
सन् २००९ मा, फोर्ब्स डटकमसँगको अन्तर्वार्तामा कम्पनीका पूर्व महाप्रबन्धक नेथन रिचर्डसनले यसको वार्षिक राजस्व १ करोडदेखि ११ करोड अमेरिकी डलरसम्म निर्माण गर्न सफल भएको बताएका थिए। यसका सामग्री साझेदारहरू १० देखि २०० सम्म विस्तार गरेको पनि उनले उक्त अन्तर्वार्तामा खुलासा गरेका थिए। सन् २००५ मा संस्थागत लगानीकर्ताले रिचर्डसनलाई अनलाइन फाइनेन्समा सबैभन्दा प्रभावशाली व्यक्तिको रूपमा मान्यता प्रदान गरेको थियो।
मान्यता
जनवरी २०१४ मा, याहु! फाइनेन्सलाई न्युजम्याक्सद्वारा वेबसाइटहरू मध्ये उत्कृष्ट वेबसाइटको रूपमा मान्यता प्रदान गरिएको थियो।
बाह्य कडीहरू
आधिकारिक वेबसाइट
हरिवंश पर्व
हरिवंश पर्व महाभारतको अन्तिम पर्व हो यसलाई हरिवंशपुराणका नामले पनि जानिन्छ हरिवंश पुराण भविष्य पर्वमा पुराण पंचलक्षणका सर्गप्रतिसर्गका अनुसार सृष्टिको उत्पत्ति, ब्रह्मका स्वरूप, अवतार गणना र सांख्य तथा योगमा विचार भएको छ। स्मृतिसामग्री तथा सांप्रदायिक विचारधाराहरू पनि यस पर्वमा अधिकांश रूपमा मिल्दछन्। यसै कारण यो पर्व हरिवंश पर्व र विष्णु पर्वदेखि अर्वाचीन ज्ञात हुन्छ।
राष्ट्रिय शिवसेना पार्टी
राष्ट्रिय शिवसेना पार्टी नेपालको एक राजनीतिक दल हो। यो पार्टीका वर्तमान अध्यक्ष बिक्रमबहादुर बम हुन्। राष्ट्रिय शिवसेना पार्टीको केन्द्रीय कार्यालय काठमाडौंको महाराजगंजमा छ। यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह सिपाही थियो। राष्ट्रिय शिवसेना पार्टीले संविधान सभा निर्वाचन २०७० मा प्रत्यक्ष तर्फ कुल १,९५९ मत प्राप्त गरेको थियो भने समानुपातिक तर्फ ५,३७१ मत प्राप्त गरेको थियो।
हरिवंश पर्व
विष्णु पर्व (९१ २६-३५)मा वसुदेवका अश्वमेघ यज्ञका अवसरमा भद्र नामक नटको आफ्नो अभिनयद्वारा ऋषिहरूलाई तुष्ट गर्नु वर्णित छ। यसै नटका साथ प्रद्युम्न, सांब आदि वज्रनाभपुरमा गएर आफ्नो कुशल अभिनयद्वारा वहाँ दैत्यहरूको मनोरंजन गर्दछन्। यहाँमा "रामायण" नामक उद्देश्य र "कौबेर रम्भाभिसार" नामक प्रकरणका अभिनयको विशद वर्णन भएको छ।
हापकिंसले हरिवंशलाई महाभारतको अर्वाचीनतम पर्व मानेको छ। हाजराले रासका आधारमा हरिवंशलाई चतुर्थ शताब्दीको पुराण बताएकाछन्। विष्णु र भागवतको काल हाजराले क्रमश: पाँचौं शताब्दी तथा छैटौँ शताब्दी निश्चित गरेकोछ। श्री दीक्षितका अनुसार मत्स्यपुराणको काल तृतीय शताब्दी हो। कृष्णचरित्र, रजिको वृत्तान्त तथा अन्य वृत्तान्तहरूसित तुलना गर्दा हरिवंश यी पुराणहरू भन्दा पूर्ववर्ती निश्चित हुन्छ। अतएव हरिवंशका विष्णुपर्व र भविष्यपर्वलाई तृतीय शताब्दीको मान्न सकिन्छ।
हरिवंशका अन्तर्गत हरिवंशपर्व शैली र वृत्तान्तहरूको दृष्टिले विष्णुपर्व र भविष्यपर्व भन्दा प्राचीन ज्ञात हुन्छ। अश्वघोषकृत वज्रसूचीमा हरिवंशसित अक्षरश: समानता राख्ने केही श्लोक मिल्दछन्। पाश्चात्य विद्वान् वैबरले वज्रसूचीलाई हरिवंशको ऋणी मानेको छ र रे चौधरीले तिनको मतको समर्थन गरेका छन्। अश्वघोषको काल लगभग द्वितीय शताब्दी निश्चित छ। यदि अश्वघोषको काल द्वितीय शताब्दी हो भनें हरिवंशपर्वको काल प्रक्षिप्त स्थलहरूलाई छोडेर द्वितीय शताब्दी भन्दा केही पहिला बुझ्न सकिन्छ।
हरिवंशमा उपमा, रूपक, समासोक्ति, अतिशयोक्ति, व्यतिरेक, यमक र अनुप्रास नैं प्राय: मिल्दछन्। यी सबै अलङ्कार पौराणिक कविका द्वारा प्रयासपूर्वक लगाइएको प्रतीत हुँदैन।
सामग्री र शैलीलाई हेर्दा पनि हरिवंश एक प्रारम्भिक पुराण हो। सम्भवत: यसै कारण हरिवंशको पाठ अन्य पुराणहरूका पाठ भन्दा शुद्ध मिल्दछ। कतिपय पाश्चात्य विद्वानहरू द्वारा हरिवंशलाई स्वतन्त्र वैष्णव पुराण अथवा महापुराणको कोटिमा राख्नु समीचीन छ।
संक्षिप्त कथा
यस पुराणमा सबैभन्दा पहिला वैवस्तमनु र यमको उत्पत्तिका बारेमा बताइएको छ र साथै भगवान् विष्णुका अवताराहरूका बारेमा बताइएको छ। अघि देवताहरूको कालनेमिका साथ युद्धको वर्णन छ जसमा भगवान् विष्णुले देवताहरूलाई सान्त्वना दिए र आफ्नो अवतारहरूको कुरा निश्चित गरी दिओस्वताहरूलाई आफ्नो स्थानमा पठाई दिए। यसका पछि नारद र कंसका संवाद छन्। यस पुराणमा भगवान् विष्णुको कृष्णका रूपमा जन्म बताइएको छ। जसमा कंसको देवकीका पुत्रहरूको वधदेखि लिएर कृष्णका जन्म लिने सम्मको कथा छ। फेरि भगवान् कृष्णको ब्रज-यात्राका बारेमा बताइएको छ जसमा कृष्णको बाल-लीलाहरूको वर्णन छ। यसमा धेनकासुर वध, गोवर्धन उत्सवको वर्णन गरिएको छ। अघि कंसको मृत्युका साथ उग्रसेनका राज्यदानको वर्णन छ। अघि बाणसुर प्रसंगमा दुइटैका विषयमा बताइएको छ। भगवान् कृष्णका द्वारा शंकरको उपासनाको वर्णन छ। हंस-डिम्भक प्रसंगको वर्णन छ। अन्तमा श्रीकृष्ण र नन्द-यशोदा मिलनको वर्णन छ।
जैन मन्दिर, कमलपोखरी
काठमाडौँको कमलपोखरीमा स्थित जैन मन्दिर बि.स. २०४८ साल साउन ४ गतेका दिन (सन् १९९१ जुलाई २० तारिक ) मा स्थापित भएको हो। यस मन्दिरको पुरा नाम महाबिर जैन निकेतन हो भने यस मन्दिरको उद्घाटन भुत पुर्व प्रधानमन्त्री गिरिजा प्रसाद कोईरालाले गरेका थिए। यस मन्दिर जैन ट्रस्ट द्वारा निर्माण गरिएको थियो। यो मन्दिर दुई तले छ जसमा पहिलो तल्लालाई "दिगाम्बर" नामांकरण गरिएको छ भने दोस्रो तल्लालाई "सिताम्बर" नाम राखिएको छ।
जैन धर्ममा २४ वटा भगवानहरु छन् भने यस महाबिर जैन निकेतन जैन मन्दिरमा दिगाम्बर, आदिनाथ भग्वान, सिताम्बर, मलीनाथ, महावीर स्वामी र नमीनाथ भग्वानको मुर्तीको स्थापना गरिएको छ।   यो धर्मको धर्मवालम्बीहरु भारतमा धेरै रहेका छन। यो संसारकै पुरानो धर्ममा गनिन्छ। यस मन्दिरमा जैन धर्म बाहेक अरू धर्मवालम्बीहरूलाई पनि यस मन्दिरमा प्रवेश दिने गरिएको छ।
निर्माण पक्ष
यस मन्दिरको संरचना संगमरमर द्वारा गरिएको छ।
धर्मशाला
जैन मन्दिरको दर्शन गर्न आउने भक्तजनको लागि धर्मशालाको पनि व्यवस्था गरिएको छ। साथै यस मन्दिरको दाहिने तर्फ बिवाह र भोज भतेरका लागि हल निर्माण गरिएको छ।
रामभक्त कोख
रामभक्त कोख (ईस १९३७ - २०००) बनेपा, नेपालका एक समाजसेवी थिए।
संक्षिप्त जीवनी
जन्म र प्रारम्भिक शिक्षा
प्रारम्भिक शिक्षाः आजाद स्कूल, बनेपा माध्यमिक शिक्षाः शान्ति निकुन्ज हाईस्कूल, भगवतीवारी, काठमाडौँ एस.एल.सी. सन् १९५५ ( सं. २०११)
उच्च शिक्षाः क) आई. एस्सी. ( त्रिचन्द्र कलेज सन् १९५८ (२०१५) ख) बी. एस्सी. ( त्रिचन्द्र कलेज सन् १९६० (२०१७) ग) एम. एस्सी., त्रिभूवन विश्वविद्यालय सन् १९६४ (२०२२) घ) एम. एड., त्रिभूवन विश्वविद्यालय सन् १९७३ (२०३०) अध्यापनः क) आजाद स्कूल, चण्डेश्वरी, बनेपा ( वि.सं.२००९) ख) आजाद स्कूलमा स्थाई नियूक्ति २०१७ फागुन ३ ग) प्रौढ शिक्षा निकेतनका संस्थापक तथा प्रधानाध्यापक २०१७ - २०२२, घ) आजाद हाईस्कूलमा प्रधानाध्यापक नियूक्ति २०२३ बैसाख ङ) काभ्रे कलेज वनेपाका संस्थापक तथा उप-प्राचार्य २०२५-२०२६ च) आजाद माध्यमिक विद्यालयमा प्रधानाध्यापक (स्थाई नियूक्ति २०२९-८-२८)
सामाजिक सेवाः क) नेपालको पहिलो युनेस्को क्लबका सचिव सन् १९७० देखि १९२२ ख) नेपालमा रहेका युनेस्को क्लवहरूको राष्टि्रय संघका संस्थापक उपाध्यक्ष सन् १९७२ देखि १९९० ग) नेपाल रेडक्रस सोसाईटीका आजीवन सदस्य घ) नेपाल रेडक्रस सोसाईटी केन्द्रीय कार्यसमितिका सदस्य सन् १९७२ देखि १९८२ र १९८५ देखि १९८७ ङ) अरनिको यातायात सेवा समितिकाका संस्थापक सदस्य, १९७२ नेपाल च) जुनियर रेडक्रस केन्द्रीय कार्यसमितिका अध्यक्ष सन् १९७७ देखि ५) चैतन्य बहुमूखी क्याम्पसका संस्थापक तथा सञ्चालक समितिका अध्यक्ष सन् १९९२ ज) प्रतिभा सम्मान प्रवन्ध गूठी, वनेपाका संस्थापक अध्यक्ष, २०५५ राजनीतिमाः क) तरुण दलका जिल्ला सचिव, २०१७ ख) १७ सालको कदमपछि २०१८ सालमा ६ महिनासम्म जेलमा जीवन विताएको ग) नेपाली कांग्रेस केन्द्रीय महासमितिका सदस्य, २०५० घ) नेपाली कांग्रेसको तर्फवाट वनेपा नगरपालिकामा प्रथम मेयर पदमा निर्वाचित, २०४९-२०५३ रु) नेपाली कांग्रेसका जिल्ला सदस्य, २०५३ च) नेपाली कांग्रेस केन्द्रीय नीति तथा कार्यक्रम विभागका सदस्य, २०५६ भ्रमणः स्वदेशमाः ताप्लेजुङ, भोजपुर, सिन्धुली, रामेछाप, कास्की, बाग्लुङ, पाल्पा, बैतडी र तराई तथा भित्री मधेशका सम्पूर्ण जिल्लाहरू विदेशमाः संयूक्त राज्य अमेरिका, जापान, फ्रान्स, संयूक्त अधिराज्य, स्वीट्जरल्याण्ड, डेनमार्क, थाईल्याण्ड, श्रीलङ्का, भारत
कालो अक्षर
कालो अक्षर कमल दीक्षितद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
हवाई खा खेङ वन्यजन्तु आरक्ष
हवाई खा खेङ वन्यजन्तु आरक्ष (เขตรักษาพันธุ์สัตว์ป่าห้วยขาแข้ง) थाईल्याण्डको एउटा सुरक्षित क्षेत्र हो ।
सोमादि
सोमादि नेपालको पश्चिमाञ्चल विकास क्षेत्र अन्तर्गत लुम्बिनी अञ्चलमा पर्ने पाल्पा जिल्लामा अवस्थित एक गाउँ विकास समिति हो ।
जनसङ्ख्या
बि.स.२०६८ को जनगणना अनुसार सोमादि गाविस को जनसङ्ख्या २,७२४ रहेको छ । यो गाविसमा ६३५ वटा घर छन ।
ममता बनर्जी
ममता बनर्जी (जन्म, जनवरी ५, १९५५, कोलकाता) भारतीय राज्य पश्चिम बङ्गालकी मुख्यमन्त्री एवं तृणमूल कांग्रेस की प्रमुख हुन। ३४ वर्षदेखि लगातार शासन गर्दै आएको वामपन्थी विरुद्ध विजय भएकी ममता बर्नर्जी पश्चिम बङ्गालको पहिलो महिला मुख्यमन्त्री बनेकी छन्। २०११को १३ मेमा आएको चुनाव परिणाममा ममता बनर्जीकोतृणमुल कंग्रेसले एक सय ८४ सिट प्राप्त गरेको थियो। बसंती देवी कलेजबाट स्नातक पूरा गरेर जोगेश चंद्र चौधरी ल कलेजबाट उनले कानुनको डिग्री लीइन्। पश्चिम बङ्गालमा उनका कार्यकर्ताले उनलाई दिदी भनेर सम्बोधन गर्छन।
सिरिया
सिरिया (سوريّة आधिकारिक रूपमा सिरिया अरब गणराज्य (अरबी: الجمهورية العربية السورية ), दक्षिण-पश्चिम एसियाको एक राष्ट्र हो। यसको पूर्वमा लेबनन तथा भूमध्यसागर, दक्षिण-पश्चिममा इजरायल, दक्षिणमा जोर्डन, पूर्वमा इराक तथा उत्तरमा टर्की रहेको छ। इजराइल तथा इराकको बीच स्थित हुनको कारण यो मध्य-पूर्वको एक महत्त्वपूर्ण देश हो। यसको राजधानी दमास्क हो जुन पहिले उम्मयद खिलाफत तथा मामलुक साम्राज्यको राजधानी थियो।
नेदरल्याण्डस एन्टिलस
नेदरल्यान्डस एन्टिलस (डच: Nederlandse Antillen, पपियामेन्टु: Antia Hulandes ) एक नेदरल्यान्डको स्वशासित राष्ट्र हो । यसलाई पहिला नेदरल्यान्ड वेस्ट इंडीज अथवा डच एंटीलस/ वेस्ट इंडीज को नामबाट पनि चिनिन्थ्यो | यो राष्ट्र क्यारेबियन सागरमा कुरासाओ र बोनेर नामका दुई द्विप समूहहरू मिलेर बनेको छ | यो भेनेजुएलियाई तटको दक्षिण पूर्वमा स्थित छ | यस द्विपको अर्थव्यवस्था पर्यटन, अन्तरराष्ट्रिय वित्तीय सेवाहरू, अंतर्राष्ट्रिय वाणिज्य र शिपिंग र पेट्रोलियम माथि निर्भर गर्दछ |
गिलास
गिलास पानी वा अन्य पेय पदार्थ पिउनका लागि प्रयोग हुने एक प्रकारको भाँडो हो। अङ्ग्रेजी शब्द ग्लासबाट अपभ्रंश भएर बनेको भएपनि हाल प्लास्टिकका गिलासहरू पनि प्रयोग गरिन्छ।
मोहाली
मोहाली भारत को पञ्जाब राज्य स्थित एक सहर हो।
अप्रिल
जुली र ग्रेगोरी पात्रोमा वर्षको चौथो महिना हो। यो ३० दिन भन्दा कम लम्बाइ भएको चार महिनाहरू मध्ये पहिलो र ३१ दिनभन्दा कम लम्बाइ भएको पाँच महिनाहरू मध्ये दोस्रो महिना हो।
झेनाम, रोल्पा
झेनाम, रोल्पा रोल्पा जिल्लामा अवस्थित एक गाउँ विकास समिति हो।
पारसमणि प्रधान
पारसमणि प्रधान (वि.सं. १९५५ - वि.सं. २०४२) नेपाली भाषाका एक प्रसिद्ध साहित्यकार हुन् ।
अप्रिल
अप्रिल सामान्यतया दक्षिणी गोलार्धको केही भागहरूमा शरद ऋतुको मौसमसँग सम्बन्धित छ, र उत्तरी गोलार्धका केही भागहरूमा वसन्त, जहाँ यो दक्षिणी गोलार्धमा अक्टोबरको मौसमी बराबर हो।
पारसमणि प्रधान
जीवनी
प्रधानको जन्म वि.सं. १९५५ साल माघ महिनामा कालिम्पोङमा भएको थियो। उनको साहित्यिक नाम पारसमणि प्रधान हो भने चिनिने नाम प्रशमान प्रधान पनि थियो। ओखलढुङ्गाबाट बाजेकै पालामा दार्जिलिङ पुगी उनी त्यहीँ बस्ने गरेका थिए। बी.ए.सम्म पढेका प्रधानले लामो समय शिक्षण पेशा अपनाए ।
साहित्य-कर्म
उनी नेपाली साहित्यका ३ जना वरिष्ठ वाङ्मयसेवी सूधपामध्ये एक ‘पा’ नामले दार्जिलिङमा चिनिएका थिए। कविता, जीवनी, व्याकरण र अन्य विषयमा प्रकाशित उनका कृतिहरूः १. नेपाली प्राथमिक भूगोल १ र २ २. भारतवर्षको इतिहास (२) ३. विलायत यात्रा ४. सजिलो नेपाली व्याकरण ५. प्रश्नोत्तर(भानुभक्तीय) ६. चेपागाँडा ७. घिचुवा आगो ८. हुस्सु कुखुरी ९. प्राथमिक शिक्षा विधि १०. कथा भारती जेठो भाग ११. कथा भारती माहिलो भाग १२. कथा भारती साहिलो भाग १३. कथा भारती काहिंलो भाग १४. वुद्ध चरित्र नाटक १५. नेपाली सजिलो साहित्य (भाग ४) १६. नेपाली व्याकरण १७. भानुभक्त ग्रन्थावली १८. सम्पादकको विचार (पहिलो खण्ड) १९. नेपाली मुहावरा २०. नेपाली हाम्रो मातृभाषा २१. नेपाली भाषाको उत्पत्ति र विकास २२. नेपाल तरुण दल प्र.म.को कार्यक्रम २३. भारतको इतिहास (केटाकेटीको) २४. नेपाली कविता पाठ भाग १ र २ २५. कवि र कविता २६. नेपाली सरल गणित पहिलो भाग २७. १०८ अमर जीवनी भाग १ र २ २८. नेपाली व्याकरणको छोटो इतिहास २९. टिपन टापन खण्ड १ ३०. रोचक संस्मरण ३१. बाँच पौरखी पुरुष रत्न ३२. आधुनिक शिक्षा प्रति गान्धीजी ३३. नेपाली साहित्यको साउँ अक्षर ३४. नेपाली भाषा साहित्यको विवरण ३५. आफ्नो बारेमा १ ३६. जयमाला ३७. क्वाँटी ३८. आठौँ अनसूचीमा नेपाली भाषा ३९. साढे सात कथा ४०. काठमाडौंमा दश दिन ४१. काठे झाँकी ४२. कविशिरोमणि लेखनाथ पौड्याल ४३. महाकवि लक्ष्मीप्रसाद देवकोटा ४४. रमाइलो सम्झना खरसाङ्‌गको ४५. बाल कविता केटाकेटीका गीत
पुरस्कार
टिपन-टापन ग्रन्थका लागि गद्य विधामा मदन पुरस्कार २०२५ प्राप्त गरेका हुन्। उनले त्रिभुवन प्रज्ञा पुरस्कार र त्रिभुवन विश्वविद्यालयबाट सम्मानार्थ महाविद्यावारिधी (डीलिट) उपाधी पाएका थिए ।
निधन
उनको वि.सं. २०४२ सालमा कालिम्पोङमा निधन भयो ।
कृति-अवलोकन
कृति-अवलोकन कृष्णचन्द्रसिंह प्रधानद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
सन यात सेन
चीनको गोङडङ प्रान्तको जोङसानमा १२ नोवेम्बर १८६६ मा जन्मेका सेन चीन का प्रथम क्रान्ति नायक एवम राजनीतिज्ञ थिए। चीनको राज्यक्रान्तिका नायकहरूमा उनको नाम अग्रपङ्क्तिमा आउँछ। १२ मार्च १९२५ मा मृत्यु भएका डा. सन यात-सेनलाई चीनलगायत विश्वभरि नै अहिले पनि बडो आदरपूर्वक हेर्ने गरिन्छ। चीनको राजधानी बेइजिङको मुख्य भागमा उनको सालिक स्थापना गरिएको छ।
उनी आफ्नो पढाइ र पेशाका कारणले पनि उदार र प्रगतिशील चिन्तन थिए। कुइङ राजाहरूको राज्यसत्ताको विरोध गर्ने र प्रजातान्त्रिक पद्धति अनुकूलको राजनीतिक सुधार हुनुपर्छ भन्ने कुरामा उनी विश्वास राख्थे।उन्नाइसौँ शताब्दीको अन्त्यतिर चीनमा पनि राष्ट्रिय पुँजीपतिहरूको क्रमिक विकास हुँदै थियो। चीनको विकासको अवरोधका रूपमा घरायसी सामन्तवाद र विदेशी शोषणले गर्दा चिनियाँ जनता कष्टपूर्ण जीवन बाँच्न बाध्य थिए। चीनको विकासका लागि चीनका राष्ट्रवादी मध्यमवर्गीय व्यक्तिहरूले आर्थिक तथा सामाजिक सुधारका माध्यमले सामान्तवादको अन्त्य गर्न चाहे तर तिनीहरूको मध्यमार्गी प्रजातान्त्रिक सत्ता ल्याउने सोच असफल भयो। संवैधानिक सुधार र आधुनिकीकरणको चाहना राख्ने क्याङ ओवी, लियाङ कुइचाओ, तान सिरोङ र यान फूजस्ता सुधारकहरूलाई कुइङ सरकारले लत्याई दियो। सन् १९९८ मा विद्रोहको माध्यमबाट सुधारवादीहरूलाई सत्ताबाट हटाइयो र कतिलाई देश निकाला गरियो कतिलाई जेलमा कोचियो र केहीलाई भने मृत्युदण्ड पनि दिइयो।
सुधारवादीहरूको असफलताले गर्दा केही क्रान्तिकारीहरूमा नयाँ चेतना आयो। शक्तिशाली साम्राज्यवादी देशहरूले चीनका विरुद्धमा डरलाग्दो आक्रमण सुरु गरे यी देशहरूको संयुक्त आक्रमणले गर्दा चीन अति नराम्रोसँग लुटियो। धेरै चिनियाँ नागरिकहरू मारिए। यसले गर्दा चिनियाँ जनताले प्रजातान्त्रिक आन्दोलन सुरु गरे। ज्याङ विङलिङ, जाउ रङ, चेन तिन्हुवा र कुई जिनसमेत नेताहरूले क्रान्तिको नेतृत्व गरे। उनीहरूले जनतालाई क्रान्तिको झण्डा उठाउन, तरबार समाउन र युद्धमैदानमा खडा भएर चीन लुट्ने साम्राज्यवादीहरू विरुद्ध उत्रन जनतालाई अपील गरे। ती क्रान्तिकारीका उद्देश्य र भनाइहरू, कामहरू बहादुरीपूर्ण बलिदानी र अनुकरणीय थिए। ज्याङ विङलिङलाई जेलमा हालियो र पछि देश निकाला गरियो। जाउ रङ एक्काइस वर्षकै उमेरमा जेलमै मरे। कुई जिनलाई शहीद बनाइयो। उनी त्यो बेला तेइस वर्षका मात्र थिए। ती क्रान्तिकारीहरू आफ्नो लक्षमा सफल नभए पनि उनीहरूले क्रान्तिलाई अग्रगति दिन सफल भए। उनीहरूले फैलाएको चेतना र प्रजातन्त्रका लागि खनेको क्रान्तिको गोरेटोले प्रजातान्त्रिक संस्था जन्माउने वातावरण बनायो।
अगस्ट २०, १९०५ का दिन सन यात-सेनको नेतृत्वमा केही क्रान्तिकारीहरूले टङ मेङ हुई 'चाइनिज रिभोलुसनरी लिग' नाम गरेको चीनको पहिलो मध्यमार्गी पार्टी गठन गरे। सन यात-सेनले क्रान्ति सफल पार्न तीनवटा प्रमुख क्रान्तिहरू एकैसाथ हुनुपर्ने प्रस्ताव गरे। एकैपटक राष्ट्रिय, राजनीतिक र सामाजिक क्रान्ति गर्ने उनको प्रस्ताव थियो। चाइनिज रिभोलुसनरी लिगले क्रान्तिकारी कार्यक्रम प्रस्तावित गर्‍यो जसमा मन्चु वंशको अन्त्य, चीनको पुनर्उत्थान र गणतन्त्र स्थापना। आर्थिक कार्यक्रममा जमीनको स्वामित्वमा समानता भन्ने नारा थियो।
सन यात-सेनले जनताका तीन सिद्धान्त अगाडि सारे जसमा राष्ट्रियताको सिद्धान्त, प्रजातन्त्रको सिद्धान्त र जनताको जनजीविकाको सिद्धान्त। यो सिद्धान्तलाई थ्री पिपुल्स पि्रन्सिपल नामले पनि चिनिन्छ। सामान्तवादी राजसंस्थाको अन्त्य र साम्राज्यवादी अतिक्रमणको अन्त्यका लागि हतियार बन्द क्रान्ति सुरु गरियो। सबै विद्रोहहरू असफल भए तर पनि क्रान्तिकारीहरूले आफ्नो धैर्य र धेय गुमाएनन्। रक्तरञ्जित विद्रोहहरू कायम नै रहे। त्यो समयमा सम्पूर्ण चीन अभाव र अनिर्णयको बन्दी जस्तो देखिन थाल्यो। सन् १९०९ मा सम्पूर्ण चीनभरि १३० वटा विद्रोह भए भने सन् १९१० मा २९० भन्दा बढी विद्रोहहरू भए। सेनडोङमा सन् १९११ मा थेग्न नसकिने कर र लेभी उठाएको विरोधमा कडा विद्रोहहरू भए। सन् १९११ को चीनको रेलवे राइट विद्रोहले चीनका धेरै प्रान्तलाई हल्लायो। यसको प्रभाव चीन बाहिर पनि सशक्तरूपमा फैलियो।
अक्टोबर १०, १९११ को उचाङ आन्दोलनले विश्वलाई नै चकित बनायो। सन् १९१२ को नयाँ वर्षको पहिलो दिनमा सन यात-सेनलाई नानजिङ प्रान्तको प्रान्तिय राष्ट्रपतिमा नियुक्त गरियो। त्यसै दिन गणतन्त्र चीन स्थापना भएको घोषणा गरियो। फेब्रुअरी १२, १९१२ का दिन कुइङ वंशका अन्तिम राजाले २६७ वर्षको कुइङ राजवंशको समाप्ति गर्दै राज्य त्याग गरे। चीनको दुई हजार वर्षको राजतन्त्रको इतिहास समाप्त भयो। सन यात- सेनले एक महिना जति प्रान्तिय राष्ट्रपति हुन पाए। त्यसपछि उनलाई हटाएर युयान साहकाई नयाँ प्रान्तिय राष्ट्रपति भए। उनले कुइङ सरकारकै नीतिलाई निरन्तरता दिँदै जनविद्रोहको विपरीत काम गर्न थाले। सङ जिऔरन भन्ने एक जना क्रान्तिकारी नेताको हत्या भयो। उनी पनि त्रियासी दिनमा सत्ताच्यूत गरिए।
सन् १९२५ मार्च १२ का दिन महान् प्रजातान्त्रिक योद्धा सन यात- सेनको मृत्यु भएपछि उनले गरेको मध्यमार्गी आन्दोलनको सोचले निरन्तरता पाएन। सन यात-सेनले चाहेको राज्य प्रणाली लागू भएन तर पनि चीन र विश्वले डा. सन यात-सेनलाई चीनको मध्यमार्गी प्रजातान्त्रिक आन्दोलनका जनकका रूपमा लिन्छ। यस अर्थमा चीनमा सन यात-सेनले चाहेको मध्यमार्गी प्रजातान्त्रिक व्यवस्था लागू हुन नसके पनि चीनमा उनलाई माओ त्से तुङ जस्तै महानतम चिनियाँ नेता गणना गरिन्छ।
दिग्दर्शन युवा क्लब
बेरोजगार तथा असंगठित युवा जमातलाई एकताबद्ध ढङ्गले सामाजिक कार्यमा अग्रसर गराउदै महिला, बालबालिका तथा असाहयहरूको निम्ति गठित यस सस्थाले स्थापनाकाल देखिनै विभिन्न मनोरन्जनात्मक तथा मानवीय सेवाका कार्यहरु गर्दै आएको छ। हेरेक वर्ष महिलाहरूको उत्सब तीज विशेष, बृहत रक्तदान, वृक्षारोपण , सरसफाई जागरण अभियान, होलि विशेष कार्यक्रम र दुर्व्यसन बिरुद्ध जनचेतना मुलक कार्यक्रम गर्दै आएको क्लबले दैवी प्रकोप लगायत विषम परिस्थितिमा प्रत्यक्ष्य सेवा पुराउदै आएको छ।
बिशुद्ध गैह्र नाफामुलक यस सस्था, हाल श्री बालकृष्ण पोखरेलको अध्यक्षतामा संचालनमा रहेको छ।
जिग्मे दोर्जी वाङचुक
जिग्मे दोर्जी वाङचुक भुटानका तेस्रो राजा थिए। उनले भुटानलाई बाहिरी संसारका लागि खोल्न थाले, आधुनिकीकरण गर्न थाले र प्रजातन्त्रीकरणको दिशामा पहिलो कदम चालेका थिए।
जीवनी
जिग्मे दोर्जी वाङचुकको जन्म सन् १९२८ मा ट्रोङ्साको थ्रूपाङ दरबारमा भएको थियो। सानै उमेरमा, उनले आफ्नो बुबा राजाको शाही दरबारमा शिष्टाचार र नेतृत्वमा सिकाएका थिए। वाङचुकले कालिम्पोङमा बेलायती शैलीमा शिक्षा पाएका थिए र अध्ययन भ्रमण र स्कटल्याण्ड र स्विट्जरल्याण्ड जस्ता धेरै विदेशी देशहरूमा बसेका थिए जहाँबाट उनले भुटानलाई उपयुक्त अनुकूलनका साथ विकास गर्न प्रेरणा दिए।
अर्को वर्ष, कुएन्गा राब्तेन दरबारमा बुबा जिग्मे वाङचुकको मृत्यु भएपछि जिग्मे दोर्जी वाङचुक राजा भए। पुनाखा जोङमा २७ अक्टोबर १९५२ मा राज्याभिषेक भएको थियो। जुलाई १९७२ मा समाप्त भएको उनको २० वर्षको शासनकालमा, भुटानी समाजको आधारभूत पुनर्संरचना सुरु भयो। वाङचुकले समाज र सरकारको पुनर्गठन मात्र गरेनन्, भुटानको सार्वभौमसत्ता र सुरक्षालाई पनि सुदृढ पारेका थिए।
सुलेमन हिमाल
सुलेमन हिमाल क्यर्गीज़स्तानको एक मात्र विश्व सम्पदा क्षेत्रको रूपमा चिनिन्छ ।
कुमफुस्रे बगेडी
कुमफुस्रे बगेडी नेपालमा पाइने एक प्रकारको चराको नाम हो । यसलाई अङ्ग्रेजीमा पल्लास्स रिड बन्टिङ (Pallas's Reed Bunting) भनिन्छ ।
मनन वोहरा
मनन वोहरा भारतीय क्रिकेट खेलाडी हुन् । उनी आईपीएलमा अप्रिल २०१३ मा आएका थिए र किङ्स इलाभेन पञ्जाबको लागि २६ बलमा अविजित ४३ रन बनाएका थिए । २०१४ मा आईपीएलको फाइनलमा उनी वृद्धिमान साहासँग मिलेर १२९ रन बनाउन सफल रहेका थिए र यसै कारण किङ्स इलाभेन १९९ रन बनाउन पाएको थियो ।
केही कृति केही प्रतिकृति
केही कृति केही प्रतिकृति नरेन्द्र चापागाईंद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
केन्या
यो देशको नाम माउन्ट केन्या माथि राखिएको छ, जुन यो देशको एउटा महत्त्वपूर्ण प्रतीक हो र अफ्रिका महादेशको दोश्रो सबैभन्दा अग्लो पर्वत शिखर हो । सन् १९२० भन्दा पहिला, जुन क्षेत्रलाई हाल केन्याको नामले चिनिन्छ त्यस माथि ब्रिटिश ईस्ट अफ्रिकाको संरक्षित राज्यको रूपमा चिनिन्थ्यो ।
लेओनिदा बिस्सोलाती
लेओनिदा बिस्सोलाती (सन् १८५७-१९२०) - इटालेली समाजवादी पार्टीका एक संस्थापक तथा त्यसको उग्र दक्षिणपन्थी सुधारवादी धाराका एक जना नेत ।
राष्ट्रिय मधेश बहुजन समाजवादी पार्टी
राष्ट्रिय मधेश बहुजन समाजवादी पार्टी नेपालको एक राजनीतिक दल हो। यो पार्टीका वर्तमान अध्यक्ष इन्तु राय यादव हुन्। राष्ट्रिय मधेश बहुजन समाजवादी पार्टीको केन्द्रीय कार्यालय काठमाडौंको शंखमुलमा छ। यसले संविधान सभा निर्वाचन २०७० मा भाग लिएको थियो। उक्त निर्वाचनमा यो दलको चुनाव चिन्ह हातमा धानको बाला थियो। राष्ट्रिय मधेश बहुजन समाजवादी पार्टीले संविधान सभा निर्वाचन २०७० मा प्रत्यक्ष तर्फ कुल ८६९ मत प्राप्त गरेको थियो भने समानुपातिक तर्फ ५,३०१ मत प्राप्त गरेको थियो।
बड्कौंले
बड्कौंले बुट्यान वर्गमा पर्ने वनस्पति हो । यसलाई किसानहरूले डालेघाँसको रूपमा प्रयोग गर्छन् ।
कार्मेल मूरे
कार्मेल मूरे वा नास्रिन कार्मेल मूरे (जन्म १९ जुन १९८५ "नास्रिन अलाभी") एक पूर्व बेलायती अश्लील चलचित्र अभिनेत्री हुन ।
केही कृति केही स्मृति
केही कृति केही स्मृति राजनारायण प्रधानद्वारा लेखिएको कृति हो। यस कृतिलाई साझा प्रकाशनले बजारमा ल्याएको हो। यो एक नेपाली भाषाको समालोचना हो।
छहरा
छहरा नेपालको लुम्बिनी अञ्चलको पाल्पा जिल्लाको एक गाँउ विकास समिति हो । छहरा गाविसमा १,१८० वटा घर छन ।
जनसङ्ख्या
छहरा गाविस को जनसङ्ख्या बि.स.२०६८ को जनगणना अनुसार ४,७९८ रहेको छ । यस मध्ये, पुरुष ४६%, र महिला ५४% छन ।
परिचय
पाल्पा जिल्लामा विभिन्न रमाइला रमाइला स्थानहरू रहेका छन । अर्घाखाँचीको पूर्वी भू-भागमा पुग्नको लागि पनि पाल्पा जिल्लाको छहराको बाटो भएरै जानु पर्दछ । छहरा गाविस अमलाबास गाँउबाट सुरू हुने गर्दछ । जहाँ अमलाबास भन्ने सानो बजार पनि हो । अमलाबास बजार हुदैं छहरा गाविससम्म पुग्न सकिन्छ । जहाँ छहरा गाविसको एक मात्र क्याम्पस पनि रहेको छ । साथै छहरा गाविसको एकमात्र स्वास्थ्य चौकी पनि छ । छहरा बजार छहरा गाविसको एउटा मुख्य बजार पनि हो । गविस भवन पनि यसै बजारमा रहेको छ । छहरा गाविसको पश्चिमी भागमा भएको एउटा बजारमध्ये मेहलढाब पनि एक हो । वडा नं ८ तथा ९ को मुख्य बजार यहि नै हो । यहाँबाट अर्घाखाँचीमा पुग्ने २ वटा बाटो रहेका छन । जसमध्ये एउटाबाटो काफलबुटा - तिनगिरे हुँदै अर्घाखाँची पुगिन्छ भने अर्को बाटो सल्लेधारा - तिन्धारे हुँदै अर्घाखाँची पुगिन्छ । यो तल्लो बाटो, जुन अर्घाखाँचीको पणेना पुग्ने बाटो मध्येको एउटा प्रमुख बाटो पनि हो ।
खम्पा विद्रोह
खम्पा विद्रोह चीनले तिब्बतको सार्भभौमिकता लिईसकेपछि स्वतन्त्र तिब्बतका लागि मुख्यतया नेपाली भूमीबाट भएको सशस्त्र बिद्रोह थियो। तिब्बतको खाम क्षेत्रका मुल बासिन्दालाई उनीहरूको भाषामा खम्पा भनिन्छ। विक्रम सम्बवत २०२० को दशकको बेला चिनियाँ फौजसँग लड्न तालिम र सेल्टरका लागि खम्पाहरू अवैध रूपमा मनाङ आएका थिए र पुरै नेपाल भरी सन् १९७४ मा नेपाली भूमि प्रयोग गरी तिब्बती खम्पाहरूले चिनीया सेना विरूद्ध गुरिल्ला युद्ध शुरू गरे । मनाङ, सोलोखुम्बु ,रसुवा, रामेछाप, काव्रेपाल्चोउक मा उनीहरूको गाउँका गाउँ घरजम नै थियो। यहाँ तालिम लिएपछि उनीहरू लड्न मुस्ताङ पुग्थे।
सैनिक गतिबिधि
खम्पाहरू बिहान च्याकुबाट झुनाम, झुनामपाङ्त्यी, गाङ्र्‍यानको लेक भएर च्याकुसम्म दौडेर सैनिक अभ्यास गर्थे। उनीहरूले झुनाममा सैनिक पोस्ट बनाएका थिए। च्याकुमा सभाकक्ष, कार्यालय, गोदाम र सैनिक निवास गरी १० वटा भवन बनाइएको थियो। त्यसैगरी, उपल्लो मनाङको भ्राताङ क्षेत्र पनि उनीहरूकै अधीनमा थियो। उनीहरू नार र फूमा रहेका खम्पाभन्दा अनुदार थिए। तल्लो मनाङबाट उपल्लो मनाङ जाने मूल बाटोमा उनीहरूले सैनिक क्याम्प राखेका थिए। आवतजावत गर्ने स्थानीयलाई पनि खानतलासी गर्थे। त्यसबेलाका प्रत्यक्षदर्शीका अनुसार सैनिक अभ्यासका बेला बाटो हिँड्न दिँइदैन्थ्यो। उनीहरू यहाँका भीर, पहरामा दौडेर अभ्यास गर्थे। जंगली जनावर मारेर सखापै पारेका थिए। आसपासका स्थानीयबासीसँग पनि उनीहरूको पानी बाराबार थियो।
अन्य गतिबिधिहरू
त्यसबेला मनाङको नार-फू उपत्यका र भ्राताङ गाउँ क्षेत्र खम्पाहरूको नियन्त्रणमा थियो। उनीहरूले भ्राताङ, च्याकु, झुनाम, क्याङ र मु्रँचलाई आफ्नै बस्तीका रूपमा विकास गरेका थिए। यस क्षेत्रमा मनाइने ल्होसार, घोडेजात्रा, तीरजात्रालगायतका चाडपर्व उनीहरू स्थानीयसँग मिलेर मनाउँथे। धेरैजसो पर्व मनाउने चाँजोपाँजो भने खम्पाहरू नै गर्थे।
यातायातका लागि उनीहरूले घोडा, खच्चड र याक पालेका थिए भने मासुका लागि भेडा, च्याङ्ग्रा। खम्पाहरूले यहाँ धेरथोर विकासका काम पनि गरे तर उनीहरूले त्यो आफ्जो सहजताका लागि गरेका थिए। जस्तो: म्यातादेखि नार तथा फूसम्मको बाटोलाई व्यवस्थित गरे। यहीँबाट मुस्ताङ जाने बाटो बनाए। म्रुँच र झुनाम खोलामा काठको पुल हाले। म्रुँच खोलामा त अझै त्यही पुल मर्मत गर्दै प्रयोग भइरहेछ।
खम्पाहरूले झुनाम खोलामा बनाएको पुल हाल चल्तीमा रहेको बाटोभन्दा निकै तल भएकाले प्रयोग गर्न सकिने अवस्थामा छैन।आवतजावत गर्नका लागि बिहानको ११ बजेभन्दा अगाडि नै खोला तरसिक्नुपर्छ, नत्र हिउँ पग्लेर खोला ठूलो हुने भएकाले दिउँसो बगाउन सक्छ। फू गाउँका पेम्बा लामा भन्छन्, "खम्पाहरू गएपछि उनीहरूले बनाएको म्यातादेखि क्याङ्सम्मको हालको चल्तीको बाटो मर्मत सम्भारमा समेत सरकारले चासो देखाएको छैन।"
खम्पा निससस्त्रीकरण
नेपालको मुस्ताङ जिल्लामा बेस समेत बनाइ गुप्त रूपमा अभ्यास समेत गर्न थालेपछी चीन सरकार तथा अन्तराष्ट्रिय समुदायको अनुरोधमा शाही नेपाली सेना परिचालन गरियो । ९ वटा स्थल सैनिक बटालीयन (गण) (हेलीकोप्टर सपोर्ट साथ ) हरूका युनिटहरू खम्पा हरूको पोष्ट मुस्ताङ पुगे र तिनीहरूलाई आत्म समर्पण गर्न समय सिमा तोकी दिए । हतियार त्यागी आत्मसर्मपण गर्नेहरूलाई नेपालको नागरीकता समेत दिइ रसुवा, र राज् धानी को माथिल्लो तिमाल क्षेत्रों मा जमिन दिने जानकारी गराइयो ,र खम्पा कमान्डर वाङदी सर्मपण गर्न तयार भए तर मुस्ताङ छाडी आफ्नो फौज लिएर उत्तर पश्चिमी नेपालका डोल्पा, मुगु, जुम्ला हुदै भागे । पछि नेपाल प्रहरीको एक चौकी लुटदै गर्दा शाही नेपाली सेनाबाट डोटीमा मारिए । यो नै पहिलो अवसर थियो जसमा शाही नेपाली सेना आन्तरीक सुरक्षामा यती ठूलो संख्यामा परिचालन भएको थियो
विसं ०३२ तिर खम्पा हरूलाई यहाँबाट पोखरा सारियो। खम्पाहरूलाई यहाँबाट अन्यत्र सारेपछि उनीहरूले प्रयोग गर्ने एउटा बङ्कर सम्झनाको रूपमा रहेको छ भने अरू सबै कुरा निमिट्यान्न भएका छन्। च्याकुमा खम्पाले बनाएका घरहरू हाल नार गाउँलेले र क्याङ्मा खम्पाले बनाएका ३५ घर फूबासीले प्रयोग गररिहेका छन्। यी घर हिउँदमा अन्नपात तथा बस्तुभाउ राख्नका लागि उपयोग गरिन्छ।
याहु! स्पोर्ट्स
'''याहु! स्पोर्ट्स''' ( याहु! खेलकुद) एक खेल समाचार वेबसाइट हो जसलाई ८ डिसेम्बर १९९७ मा, बहुराष्ट्रिय अमेरिकी इन्टरनेट निगम याहु!द्वारा सुरू गरिएको हो थियो। यसले स्ट्याट्स निगमबाट यसको धेरैजसो जानकारी प्राप्त गर्दछ। यसले असङ्ख्य लेखकहरूलाई रोजगारी दिनुका साथ साथै यसको मञ्चमा लगभग प्रत्येक उत्तर अमेरिकी प्रमुख खेलहरूको टोली पृष्ठहरू समावेश छ। याहु! स्पोर्ट्सको सुरु हुनुभन्दा पहिले, वेसाइटका केहि सामग्रीहरूलाई याहु! अङ्कपाटीको रूपमा चिनिन्थ्यो।
सन् २०११ देखि २०१६ सम्म, याहु खेलकुद ब्रान्ड अमेरिकी खेल रेडियो सञ्जालको लागि प्रयोग गरिएको थियो। यस सञ्जाल हाल एसबी राष्ट्र रेडियोको रूपमा चिनिन्छ।
जेनेभा महासन्धि
जेनेभा महासन्धि दुई देशबीचको युद्धको समयमा भएको सम्झौता हो, जसअनुसार दुई देशबीच युद्ध हुँदा र युद्धको क्रममा कुनै सैनिक वा नागरिक सीमापार अर्थात् दुश्मन देशको नियन्त्रणमा पुगेमा निजमाथि यो अन्तर्राष्ट्रिय कानून लागू हुन्छ। उक्त सैनिकलाई युद्ध बन्दी पनि भनिन्छ। यो कानून अनुसार केही नियम बनाइएको, जसमा दुश्मन देशले युद्धबन्दीलाई कस्तो व्यवहार गर्ने र ती सैनिकलाई कसरी स्वदेश फिर्ता पठाउने भन्ने उल्लेख गरिएको छ ।
जेनेभा महासन्धिहरूमा चार सन्धि र तीनवटा अतिरिक्त प्रोटोकल (ड्राफ्ट) समावेश छन् जसले युद्धको मानवीय उपचारका लागि अन्तर्राष्ट्रिय कानून मापदण्डहरू स्थापना गर्दछ। एकवचन शब्द जेनेभा कन्भेन्सनले दोस्रो विश्वयुद्ध (१९३९–४५) पछि वार्ताद्वारा गरिएको १९४९ को सम्झौताहरूलाई जनाउँछ, जसमा पहिलो तीन सन्धि (सन् १८६४, १९०६, १९२९) को सर्तहरू अद्यावधिक गरी चौथो सन्धि जोडिएको थियो। चौथो जेनेभा महासन्धि (१९४९) को अनुच्छेदमा धेरै हदसम्म युद्ध बन्दीहरू (नागरिक र सैन्य) को आधारभूत अधिकारहरूलाई परिभाषित गरेको छ; युद्ध क्षेत्र र आसपासको क्षेत्रमा सर्वसाधारण र घाइतेको सुरक्षाको प्रबन्ध गर्ने व्यवस्था दिइएको छ । १९४ देशहरूले १९४९ को सन्धिलाई पूर्ण रूपमा वा सर्त सहित अनुमोदन गरेका छन्।
इतिहास
जेनेभा महासन्धिको चर्चा सोल्फेरिनोको युद्धको समयमा भएको थियो। मुख्यत लडाई फ्रान्स र अस्ट्रिया बीच १८५९ मा मा भएको थियो। नेपोलियन तृतीय ले फ्रान्सेली पक्षबाट यो युद्धको नेतृत्व गरिरहेको थियो। जब रेडक्रसका संस्थापक हेनरी डुरान्टले युद्धस्थलको भ्रमण गरे, उनको हृदय रक्तपातले विचलित भयो, त्यसपछि उनले रेड क्रस नामक संस्थाको स्थापना गरे। यो राम्रो उद्देश्य हासिल गर्न अन्य युरोपेली देशहरू जेनेभामा भेला भएका थिए, यस विषयमा वार्ता गर्न सम्भव छ, जसलाई जेनेभा कन्भेन्सन नाम दिइएको थियो। मानवता र मानवअधिकारलाई लाज मान्नु पर्ने युद्धमा यस्तो क्रूरता प्रयोग हुन नदिनु नै यसको मुख्य उद्देश्य थियो।
यसका मुख्य चार चरण यस प्रकार छन् :-
प्रथम चरण १८६४ जेनेभा महासन्धि
(१८६४ मा पहिलो पटक स्वीकार, १९०६ , १९२९ र आखिरीमा १९४९ मा परिमार्जन );
१९४९ को चौथो चरण जेनेभा महासन्धि
(first adopted in 1949, based on parts of the Hague Convention (II) of 1899 and Hague Convention (IV) 1907).
हालसम्म १९४ देशले जेनेभा महासन्धिलाई स्वीकार गरेका छन् ।
चिचेन इट्जा
चिचेन इट्जा कोलम्बस पूर्वको युगमा माया सभ्यताका मनिसहरूले निर्माण गरेको सहर हो। यो हाल मेक्सिकोको युकाटान राज्यको टिनुम नगरपालिकामा अवस्थित छ।
ताजकिस्तान
ताजकिस्तानएसिया माहादेशमा पर्ने एक देश हो।
लोक सेवा आयोग (नेपाल)
वि.सं. २००७ सालमा देशमा प्रजातन्त्रको स्थापना सँगै निजामती कर्मचारीको नियुक्ति छुट्टै र स्वतन्त्र निकायबाट गर्ने उद्देश्यले वि.सं. २००८ साल असार १ - (तदनुसार १५ जुन १९५१ इ.स‌‌.) गते लोक सेवा आयोगको स्थापना भएको हो। यस आयोगले निजामती सेवाका पदमा उपयुक्त उम्मेदवार छनौट गर्ने कार्य गर्दछ।